Елин Пелин
Първо цвете

chitanka.info

Слънце смело, слънце топло,

вятър — юг крилат —

на Мраз Страшни разрушиха

снежния палат.

Окованите потоци,

на балканите чада,

пак запяха волни песни,

пак добиха свобода.

Плен пленено, на пролетта

първото дете,

пак отключено видя се

и свободно зацъфте.

Деца радостта дочули,

с песни там вървят,

та кокичето да видят —

да го поздравят.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.